62020TJ0296_RES
T‑296/20. sz. ügy
Amer Foz
és
az Európai Unió Tanácsa
A Törvényszék ítélete (negyedik tanács), 2022. május 18.
„Közös kül‑ és biztonságpolitika – Szíriával szembeni korlátozó intézkedések – A pénzeszközök befagyasztása – Mérlegelési hiba – Arányosság – A tulajdonhoz való jog – Gazdasági tevékenység gyakorlásához való jog – Hatáskörrel való visszaélés – Indokolási kötelezettség – Védelemhez való jog – Tisztességes eljáráshoz való jog – A jegyzékbe való felvétel kritériumainak meghatározása”
Intézmények jogi aktusai – Indokolás – Kötelezettség – Terjedelem – Szíriával szembeni korlátozó intézkedések – A Szíriában tevékenykedő vezető üzletemberekkel szembeni beutazási és átutazási tilalom, valamint pénzeszközeik befagyasztása – Az érintett előtt ismert olyan összefüggésben meghozott határozat, amely lehetővé teszi számára a vele szemben hozott intézkedés jelentőségének megértését – Rövidített indokolás megengedhetősége
(EUMSZ 296. cikk; a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, I. melléklet; a 36/2012, a 2020/211, a 2020/716 és a 2021/848 tanácsi rendelet, II. melléklet)
(lásd: 35–40., 44., 45., 48_. 49. és 53. pont)
Közös kül‑ és biztonságpolitika – A szíriai helyzetre tekintettel egyes személyekkel és szervezetekkel szemben hozott különleges korlátozó intézkedések – 2013/255/KKBP határozat és 36/2012 rendelet – A korlátozó intézkedések elfogadásának feltételei – A Szíriában tevékenykedő vezető üzletemberek – A szíriai rezsimmel fennálló kapcsolat – A korlátozó intézkedésekkel érintett személlyel vagy szervezettel való kapcsolat – Fogalmak – Több párhuzamos kapcsolat fennállásának esete
(EUMSZ 296. cikk; a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, 27. cikk, (1) bekezdés, (2) bekezdés a) pont, 28. cikk, (1) bekezdés, (2) bekezdés, a) pont, (3) bekezdés, és I. melléklet; a 36/2012 tanácsi rendelet, 15. cikk, (1) bekezdés, a) pont, (1a) bekezdés, a) pont, (1b) bekezdés, a 2015/1828, a 2020/211, a 2020/716 és a 2021/848 tanácsi rendelet, II. melléklet)
(lásd: 43., 46., 82–94. pont)
Európai uniós jog – Elvek – Védelemhez való jog – A hatékony bírói jogvédelemhez való jog – Szíriával szembeni korlátozó intézkedések – A szíriai rezsimmel szoros kapcsolatban álló személyek, szervezetek vagy szervek pénzeszközeinek befagyasztása – A meghozott határozatokat igazoló egyedi és különös okok közlésének kötelezettsége – Terjedelem – Az érintettel a Hivatalos Lapban való közzététel útján való közlés – Megengedhetőség – Megsértés – Hiány
(Az Európai Unió Alapjogi Chartája, 41. cikk, (2) bekezdés, a) pont, és 52. cikk, (1) bekezdés; a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, I. melléklet; a 2020/211, a 2020/716 és a 2021/848 tanácsi rendelet, II. melléklet)
(lásd: 56–59., 61–64. pont)
Európai uniós jog – Elvek – Védelemhez való jog – Szíriával szembeni korlátozó intézkedések – Előzetes formális meghallgatáshoz való jog – Hiány
(a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, I. melléklet; a 36/2012, a 2020/211, a 2020/716 és a 2021/848 tanácsi rendelet, II. melléklet)
(lásd: 60. pont)
Közös kül‑ és biztonságpolitika – Szíriával szembeni különleges korlátozó intézkedések – A szíriai rezsimmel szoros kapcsolatban álló személyek, szervezetek vagy szervek pénzeszközeinek befagyasztása – Védelemhez való jog – Terhelő bizonyítékok közlése – A felperes nevét az ezen intézkedésekkel érintett személyek jegyzékében fenntartó későbbi határozat – Új indokok hiánya – A meghallgatáshoz való jog megsértése – Hiány
(a (KKBP) 2015/1836, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, I. melléklet; a 36/2012, a 2020/716 és a 2021/848 tanácsi rendelet, II. melléklet)
(lásd: 66–68., 70. pont)
Európai Unió – Az intézmények jogi aktusai jogszerűségének bírósági felülvizsgálata – Szíriával szembeni korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Az említett illetékes hatóság mérlegelési mozgásterének terjedelme
(az Európai Unió Alapjogi Chartája, 47. cikk; a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, 27. cikk, (4) bekezdés, és 28. cikk (4) bekezdés, valamint I. melléklet; a 2020/211, a 2020/716 és a 2021/848 tanácsi rendelet, II. melléklet)
(lásd: 71–77., 154. pont)
Európai Unió – Az intézmények jogi aktusai jogszerűségének bírósági felülvizsgálata – Szíriával szembeni korlátozó intézkedések – A felülvizsgálat terjedelme – A felperesnek Szíriában tevékenykedő vezető üzletemberi minősége miatti felvétele a megtámadott határozat mellékletében szereplő jegyzékbe – A nyilvánosság számára hozzáférhető dokumentumok – Bizonyító erő – A bizonyítékok szabad mérlegelésének elve
(a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, I. melléklet; a 36/2012, a 2020/211, a 2020/716 és a 2021/848 tanácsi rendelet, II. melléklet)
(lásd: 96., 97., 101., 102., 104–106. és 109–112. pont)
Közös kül‑ és biztonságpolitika – Szíriával szembeni korlátozó intézkedések – A pénzeszközök és a gazdasági erőforrások befagyasztása – A pénzeszközök befagyasztásával érintett személlyel vagy szervezettel kapcsolatban álló személy megsemmisítés iránti keresete – A bizonyítási teher megoszlása – Valószínűsítő körülmények csoportján alapuló határozat – Megengedhetőség – Feltételek
(EUMSZ 296. cikk; a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, 27. cikk, (2) bekezdés, b) pont, 28. cikk, (2) bekezdés, b) pont, és I. melléklet; a 36/2012 tanácsi rendelet, 15. cikk, (1a) bekezdés, b) pont, a 2020/211, a 2020/716 és a 2021/848 tanácsi rendelet, II. melléklet)
(lásd: 115., 118., 119., 129., 144., 152., 155., 158., 163–166. és 177. pont)
Közös kül‑ és biztonságpolitika – A szíriai helyzetre tekintettel egyes személyekkel és szervezetekkel szemben hozott különleges korlátozó intézkedések – 2013/255/KKBP határozat és 36/2012 rendelet – A szíriai rezsim támogatására vonatkozó vélelem a Szíriában tevékenykedő vezető üzletemberek tekintetében – Megengedhetőség – Feltételek – Megdönthető vélelem – Ellenbizonyítás – Hiány
(a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, 27. cikk, (3) bekezdés, 28. cikk, (3) bekezdés és I. melléklet; a 36/2012, a 2020/211, a 2020/716 és a 2021/848 tanácsi rendelet, II. melléklet)
(lásd: 168–170. pont)
Bírósági eljárás – Bizonyítás – Okirati bizonyíték – Tanúvallomás – Bizonyító erő – Az uniós bíróság általi értékelés – Szempontok
(a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, I. melléklet; a 36/2012, a 2020/211, a 2020/716 és a 2021/848 tanácsi rendelet, II. melléklet)
(lásd: 171. pont)
Közös kül‑ és biztonságpolitika – A szíriai helyzetre tekintettel egyes személyekkel és szervezetekkel szemben hozott különleges korlátozó intézkedések – 2013/255/KKBP határozat – A szíriai rezsim támogatására vonatkozó vélelem a Szíriában tevékenykedő vezető üzletemberek tekintetében – A korlátozó intézkedésekkel érintett személlyel vagy szervezettel való kapcsolat – A szóban forgó személy jegyzékbe vétele az elfogadott korlátozó intézkedések kijátszása kockázatának elkerülése érdekében – Megengedhetőség
(a (KKBP) 2015/1836 határozattal módosított 2013/255/KKBP tanácsi határozat, 27. cikk, (2) és (3) bekezdés, 28. cikk, (2) és (3) bekezdés; a 36/2012 tanácsi rendelet, 15. cikk, (1b) bekezdés, és 2015/1828 tanácsi rendelet)
(lásd: 173., 174., 176. pont)
Közös kül‑ és biztonságpolitika – Szíriával szembeni korlátozó intézkedések – Pénzeszközök befagyasztása és belépési korlátozások a szíriai rezsimmel szoros kapcsolatban álló személyek, szervezetek vagy szervek tekintetében – A tulajdonhoz való jog és a gazdasági tevékenység szabad gyakorlásához való jog korlátozása – Az arányosság elvének megsértése – Hiány
(EUSZ 5. cikk, (4) bekezdés; az Európai Unió Alapjogi Chartája, 15., 16. és 17. cikk; a (KKBP) 2015/1836, a (KKBP) 2020/212, a (KKBP) 2020/719, és a (KKBP) 2021/855 határozattal módosított 2013/255/KKBP tanácsi határozat, I. melléklet; a 36/2012, a 2020/211, a 2020/716 és a 2021/848 tanácsi rendelet, II. melléklet)
(lásd: 188–197. pont)
Összefoglalás
Amer Foz szír állampolgársággal rendelkező üzletember. Nevét az Európai Unió Tanácsa 2020 februárjában (
1
) vette fel a Szíriai Arab Köztársasággal szembeni korlátozó intézkedések hatálya alá tartozó személyek és szervezetek jegyzékeire, majd pedig fenntartotta ezeken a jegyzékeken 2020 májusában és 2021 májusában. (
2
) E jegyzékekbe személyes és családi üzleti érdekeltségekkel rendelkező vezető üzletemberként vették fel, aki a szíriai gazdaság több ágazatában tevékenykedik, pénzügyi hasznot húzva a kereskedelmi lehetőségekhez való hozzáféréséből és támogatva a szíriai rezsimet, és emellett kapcsolatban áll testvérével, Samer Fozzal, akinek neve szintén szerepel a jegyzékeken. 2021 májusában a Tanács azt is jelezte, hogy Amer Foz számos kereskedelmi projektet vitt véghez testvérével, többek között a kábelgyártás és napenergia‑előállítás ágazatában, valamint hogy a két testvér különböző tevékenységeket folytatott az Iraki és Levantei Iszlám Állammal (ISIL) a szíriai rezsim nevében, beleértve fegyverek és lőszerek szállítását búzáért és olajért cserébe.
Amer Foz nevét a szóban forgó jegyzékekbe három kritérium, nevezetesen a Szíriában tevékenykedő vezető üzletember mivolta, a szíriai rezsimmel fennálló kapcsolata és a korlátozó intézkedésekkel érintett személlyel vagy szervezettel fennálló kapcsolata alapján vették fel és tartották fenn. (
3
)
A Törvényszék elutasítja az Amer Foz által azon jogi aktusokkal szemben benyújtott megsemmisítés iránti kérelmet, amelyek felvették a nevét a vitatott jegyzékekbe (a továbbiakban: eredeti jogi aktusok, a 2020. évi fenntartásról szóló jogi aktusok és a 2021. évi fenntartásról szóló jogi aktusok), és kifejti az említett jegyzékekbe való felvételre vonatkozó kritériumokat, amennyiben a Tanács egyidejűleg alkalmaz különböző jegyzékbe vételi kritériumokat. Ebben az összefüggésben a Törvényszék többek között a korlátozó intézkedések által már érintett másik személlyel vagy szervezettel fennálló kapcsolatra vonatkozó kritérium terjedelmét határozza meg. A Törvényszék továbbá – eleddig példátlan módon – az arra vonatkozóan rendelkezésre álló információ elegendő mivoltával kapcsolatos feltételt is vizsgálja, hogy az e jegyzékeken szereplő személyekkel kapcsolatban ne álljon fenn az elfogadott intézkedések kijátszásának valós veszélye. Amennyiben e feltétel teljesül, a korlátozó intézkedésekkel érintett másik személlyel vagy szervezettel kapcsolatban álló személy neve nem marad fenn az említett jegyzékeken.
A Törvényszék álláspontja
A Törvényszék először is emlékeztet arra, hogy ugyanazon személy tekintetében a jegyzékbe való felvétel indokai bizonyos mértékben átfedhetik egymást, annak ellenére, hogy azok ilyen esetben eltérő kritériumokon alapulnak. A Kaddour kontra Tanács ítélet (
4
) analógia útján történő alkalmazásában, egy adott személy ugyanis minősülhet Szíriában tevékenykedő vezető üzletembernek, és tekinthető úgy, mint aki ugyanezen tevékenységeken keresztül, többek között az üzleti kapcsolatai révén kapcsolatban áll a korlátozó intézkedésekkel érintett valamely másik személlyel. Hasonlóképpen e személy kapcsolatban állhat a szíriai rezsimmel, ugyanakkor ugyanezen okokból kapcsolatban állhat a korlátozó intézkedésekkel érintett valamely másik személlyel is.
A Törvényszék ezt követően az Amer Foz által a korlátozó intézkedésekkel érintett személlyel vagy szervezettel fenntartott kapcsolatra vonatkozó kritériumot (
5
) illetően emlékeztet arra, hogy Amer Foz testvérét Szíriában tevékenykedő vezető üzletember mivolta és a szíriai rezsimmel való kapcsolata miatt vették fel a jegyzékekbe. Mivel ez utóbbi a Törvényszék előtt nem bizonyította (
6
), hogy a vele szemben elfogadott intézkedéseket meg kellene semmisíteni, ezen intézkedések az uniós intézmények jogi aktusait megillető jogszerűségi vélelem alapján mindaddig joghatásokat váltanak ki, amíg azokat vissza nem vonják, megsemmisítés iránti kereset alapján meg nem semmisítik, illetve érvénytelennek nem nyilvánítják. Mivel a Tanács nem állítja, hogy a Foz családhoz való tartozás a 2013/255 határozat szerint önálló jegyzékbe vételi kritériumnak minősülne, ellentétben az Al‑Assad vagy a Makhlouf családhoz tartozással, a Törvényszék úgy véli, hogy e testvéri kapcsolat fennállását ténybeli elemként kell vizsgálni, többek között az Amer és Samer Foz között fennálló üzleti kapcsolatok vizsgálatának keretében.
A Törvényszék e tekintetben arra a következtetésre jut, hogy az említett üzleti kapcsolatok keretében az Amer Foz és Samer Foz közötti kapcsolat fennállását illetően a Tanács kellően konkrét, pontos és egybevágó valószínűsítő körülmények csoportját terjesztette elő, az eredeti jogi aktusok elfogadásának időpontjában egyrészt az Aman Holding családi vállalkozáson és az ASM International General Trading társaságon keresztül, másrészt a 2020. évi fenntartásról szóló jogi aktusok tekintetében az említett családi vállalkozáson keresztül, és végül a 2021. évi fenntartásról szóló jogi aktusok tekintetében mivel ez utóbbiak az ISIL‑lel a szíriai rezsim nevében folytatnak tevékenységeket. Az e két üzletember között fennálló üzleti kapcsolatok a részvényportfólióik kezelését érintő egyeztetés formájában is megjelennek.
Végül tekintettel a 2015/1836 határozattal módosított 2013/255 határozat releváns rendelkezéseire, és figyelembe véve Samer Foz szíriai gazdaságban betöltött kiváltságos helyzetét és befolyását, az Amer és Samer Foz között fennálló jelenbeli vagy múltbeli üzleti kapcsolatokat, a testvéri köteléküket, azon családi vállalkozás jelentőségét, amelyben részesedéssel rendelkeztek, és amelyben jelentős felelősséggel járó funkciókat töltöttek be, valamint azt, hogy nem lehet kizárni az Amer Foz és testvére közötti esetleges egyeztetést a különböző társaságokban fennálló részesedéseik eladását illetően, a Törvényszék úgy találja, észszerű azt feltételezni, hogy Amer Fozzal kapcsolatban fennáll a korlátozó intézkedések kijátszásának valós veszélye.
(
1
)	A Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2020. február 17‑i (KKBP) 2020/212 tanácsi végrehajtási határozat (HL 2020. L 43 I., 6. o.) és a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2020. február 17‑i (EU) 2020/211 tanácsi végrehajtási rendelet (HL 2020. L 43 I., 1. o.).
(
2
)	A Szíriával szembeni korlátozó intézkedésekről szóló 2013/255/KKBP határozat módosításáról szóló, 2020. május 28‑i (KKBP) 2020/719 tanácsi határozat (HL 2020. L 168., 66. o.), a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2020. május 28‑i (EU) 2020/716 tanácsi végrehajtási rendelet (HL 2020. L 168., 1. o.), a Szíriával szembeni korlátozó intézkedésekről szóló 2013/255/KKBP határozat módosításáról szóló, 2021. május 27‑i (KKBP) 2021/855 tanácsi határozat (HL 2021. L 188., 90. o.), valamint a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2021. május 27‑i (EU) 2020/848 tanácsi végrehajtási rendelet (HL 2021. L 188., 18. o.).
(
3
)	Az indokok egyrészt a Szíriában tevékenykedő vezető üzletember mivolt kritériumán alapulnak, amelyet a 2015/1836 határozattal módosított 2013/255 határozat 27. cikke (2) bekezdésének a) pontja és 28. cikke, valamint a 2015/1828 rendelettel módosított 36/2012 rendelet 15. cikke (1a) bekezdésének a) pontja határoz meg, illetve a szíriai rezsimmel fennálló kapcsolat kritériumán alapulnak, amelyet az említett határozat 27. cikkének (1) bekezdése és 28. cikke, valamint az említett rendelet 15. cikke (1) bekezdésének a) pontja határoz meg, és végül a korlátozó intézkedésekkel érintett személlyel vagy szervezettel fennálló kapcsolat kritériumán alapulnak, amely a 2013/255 határozat 27. cikke (2) bekezdése mondatának utolsó része, és 28. cikkének (2) bekezdése, valamint a 36/2012 rendelet 15. cikke (1a) bekezdése mondatának utolsó része határoz meg.
(
4
)	A 2020. szeptember 23‑iKaddour kontra Tanács ítélet (T‑510/18, EU:T:2020:436, 77. pont).
(
5
)	A 2015/1836 határozattal módosított 2013/255 határozat 27. cikkének (2) bekezdése és 28. cikkének (2) bekezdése.
(
6
)	Lásd e tekintetben: 2021. november 24-iFoz kontra Tanács ítélet (T‑258/19, nem tették közzé, EU:T:2021:820).